  Виталий Пронин Кылем шутэтскон нуналъёс ӵоже Удмуртиысь 22 мурт полицие вазиськиз банкысь картаоссы бушамен валче. Йыртэмасьёс соослэсь ог 2 миллион манетсэс качаллям. Юанъёсты кылдо ке, жингыртоно банклэн «пӧсь» телефоназ — солэн номерез пусъемын банк карточкалэн мышказ.Туспуктӥз Мария ПетроваКӧня ке мурт Интернет пыр басьяськыса коньдонзэ ыштӥз. Кылсярысь, егит нылмурт кучапи басьтӥз — 31 сюрс 500 манет кыӵе ке счётэ келяз. Нош пуны выль кузё доры ӧз вуы. Сарапулысь 78 аресъем кышномурт 18 сюрс манетлыкуанермиз. Со куке но пирамидае шедем вылэм. Тодмотэм муртъёс телефон пыр ивортӥллям, азьло ыштонъ-ёсыз понна компенсация тыриське шуыса. Снаряд одӥг гуэ 2 пол уг усьы шуо ке но, капчи узырмонэз возьмась адямиослы та веран уггес тупа. Оглом кин ке мошенникъёслы 35 сюрс манет келяз, мукетыз 320 сюрс манетсэ кузьмаз. 2 мурт гинэ — Воткинскысь 62 аресъем воргорон но Кезысь 31 аресъем пиосмурт — тодмотэм муртъёсын кема ӧз вераське, телефонзэс кысӥзы. Таин валче быгатӥзы коньдонзэс но, лулсэрзэс но утьыны. Удмуртиысь МВД тодады вайытэ: нокинлы но эн ивортэ банк картадылэсь номерзэ, пин-кодзэ, смс пыр вуись парольёсты. Та иворез юасьёс асьсэды банкын ужасьёс шуо ке но, вераськондэс куспетӥ каре, телефондэс кысэ. Юанъёсты кылдо ке, жингыртоно банклэн «пӧсь» телефоназ — солэн номерез пусъемын банк карточкалэн мышказ. ________ ЮБЕР КЫШНО  